open-index/open-wikipedia-markdown huggingface dataset:
รัฐประหารในประเทศพม่า พ.ศ. 2505

**รัฐประหารในประเทศพม่า** เมื่อวันที่ 2 มีนาคม พ.ศ. 2505 เป็นจุดเริ่มต้นของการปกครองแบบสังคมนิยมและการครอบงำการเมืองของกองทัพพม่า เป็นระยะเวลา 26 ปี ระบบการเมืองที่เป็นผลสืบเนื่องดำเนินมากระทั่งวันที่ 18 กันยายน พ.ศ. 2531 เมื่อกองทัพยึดอำนาจในฐานะสภาฟื้นฟูกฎหมายและระเบียบแห่งรัฐ (ภายหลังเปลี่ยนชื่อเป็น สภาสันติภาพและการพัฒนาแห่งรัฐ) หลังการก่อการกำเริบ 8888 ทั่วประเทศ รัฐประหาร พ.ศ. 2505 นำโดยพลเอก เนวี่น และสภาปฏิวัติสังคมนิยม ซึ่งมีสมาชิก 24 คน ในระยะเวลา 12 ปีถัดจากนี้ กระทั่ง พ.ศ. 2517 พม่าปกครองด้วยกฎอัยการศึก และมีการขยายบทบาทของทหารอย่างสำคัญในเศรษฐกิจ การเมืองและรัฐการพม่า นโยบายและอุดมการณ์ของรัฐบาลหลังรัฐประหารตั้งอยู่บนแนวคิดวิถีพม่าสู่สังคมนิยม (Burmese Way to Socialism) ซึ่งมีการประกาศต่อสาธารณะหนึ่งเดือนหลังรัฐประหารและเสริมด้วยการจัดตังพรรคโครงการสังคมนิยมพม่า

## ภูมิหลัง
หลังจากพม่าได้รับเอกราช มีความตึงเครียดทางการทหารและการลุกฮือของชนกลุ่มน้อย  ใน พ.ศ. 2491 เนวินขึ้นมามีอำนาจในกองทัพ ต่อมา ในวันที่ 31 มกราคม พ.ศ. 2492 เนวินได้เป็นผู้บัญชาการทหารและเข้าควบคุมทหารทั้งหมดแทนนายพลสมิท ดุนที่เป็นชาวกะเหรี่ยง ทำให้เนวินได้จัดระเบียบกองทัพใหม่  ต่อมา อู้นุได้ร้องขอให้เนวินเป็นนายกรัฐมนตรีเฉพาะกาลเมื่อ 28 ธันวาคม พ.ศ. 2501 หลังจากที่สันนิบาตเสรีชนต่อต้านฟาสซิสต์แตกออกเป็นสองส่วน และอู้นุเกือบไม่ได้รับการไว้วางใจจากรัฐสภา  เนวินได้ฟื้นฟูกฎระเบียบใหม่ในระหว่างที่เขาเป็นนายกรัฐมนตรีเฉพาะกาล การเลือกตั้งใหม่ใน เดือนกุมภาพันธ์ พ.ศ. 2503 นั้นอู้นุเป็นฝ่ายชนะ และได้จัดตั้งรัฐบาลเมื่อ 4 เมษายน พ.ศ. 2503

## รัฐประหาร
ต่อมาเมื่อ 2 มีนาคม พ.ศ. 2505 เนวินขึ้นสู่อำนาจอีกครั้งโดยการก่อรัฐประหาร ตัวเขาเองมีสถานะเป็นประมุขรัฐ ในฐานะประธานสภาปฏิวัติสหภาพ และเป็นนายกรัฐมนตรีด้วย เขาได้จับกุมอู้นุ เจ้าส่วยแต้กและคนอื่น ๆ อีกหลายคน และประกาศจัดตั้งรัฐสังคมนิยม เซาเมียะ เทียก บุตรชายของเจ้าส่วยแต้กถูกยิงเสียชีวิตหลังการวิจารณ์รัฐประหาร เจ้าฟ้าจาแสงหายตัวไปอย่างลึกลับหลังจากหยุดที่จุดตรวจใกล้ตองจี

หลังจากมีการลุกฮือที่มหาวิทยาลัยย่างกุ้งในเดือนกรกฎาคม พ.ศ. 2505 ได้มีการส่งทหารเข้าไปจัดระเบียบใหม่ มีการเผาผู้ประท้วงและทำลายอาคารสหภาพนักศึกษา  หลังจากนั้น มหาวิทยาลัยทั่วประเทศถูกสั่งปิดเป็นเวลา 2 ปี จนถึงเดือนกันยายน พ.ศ. 2507 ใน พ.ศ. 2531 อีก 26 ปีต่อมา เนวินปฏิเสธความเกี่ยวข้องกับการทำลายอาคารสหภาพนักศึกษา โดยกล่าวว่าเป็นคำสั่งของอองจี้
## หลังจากนั้นและผลกระทบ
รัฐประหารได้เปลี่ยนพม่าจากสหภาพที่มีหลายพรรคการเมืองไปเป็นรัฐที่มีพรรคการเมืองเดียวคือพรรคโครงการสังคมนิยมพม่า การลงทุนของเอกชนโดยเฉพาะที่ไม่ใช่ของพม่าถูกยึดเป็นของรัฐ บริษัทต่างชาติต่างถอนตัวออกไป และปกครองประเทศด้วยกฎอัยการศึกจนถึง พ.ศ. 2517 จึงได้ประกาศใช้รัฐธรรมนูญใหม่ ใช้ชื่อประเทศว่าสาธารณรัฐสังคมแห่งสหภาพพม่าได้ใช้ธงชาติที่มีสัญลักษณ์ของสังคมนิยม ผลของรัฐประหารทำให้การพัฒนาเศรษฐกิจของพม่าหยุดชะงักจนกลายเป็นประเทศด้อยพัฒนาใน พ.ศ. 2530

## อ้างอิง

หมวดหมู่:ประวัติศาสตร์พม่า
หมวดหมู่:การเมืองพม่า
ปลาการ์ตูนลายปล้อง

**ปลาการ์ตูนลายปล้อง** หรือ **ปลาการ์ตูนลายปล้องหน้าทอง** (; ) เป็นปลาการ์ตูนชนิดหนึ่ง

มีสีสันบนลำตัวเมื่อยังเล็ก ด้านล่างจะเป็นสีเหลืองหรือสีส้ม และด้านบนบริเวณหลังจะเป็นสีน้ำตาลเข้มไปจนถึงดำ เมื่อโตขึ้นสีดำนี้จะค่อย ๆ ลามลงมาเรื่อย ๆ ทางด้านท้องจนดำสนิททั้งตัว 

ขนาดโตเต็มที่ประมาณ 5.5 นิ้ว พบกระจายพันธุ์ในมหาสมุทรอินเดียและมหาสมุทรแปซิฟิก ตั้งแต่อ่าวเปอร์เซียจนถึง เมลานีเซีย, ไมโครนีเซีย, เกาะไต้หวัน, ตอนใต้ของญี่ปุ่น, หมู่เกาะริวกิว และออสเตรเลีย ทางน่านน้ำไทย ไม่พบทางฝั่งอ่าวไทย แต่จะพบทางฝั่งอันดามัน

เป็นปลาการ์ตูนอีกชนิดหนึ่ง ที่นิยมเลี้ยงเป็นปลาสวยงาม และสามารถเพาะขยายพันธุ์ได้แล้วในสถานที่เลี้ยง แต่ปลาที่มีขายในตลาดปลาสวยงามส่วนใหญ่ในประเทศไทย ยังเป็นปลาที่จับมาจากแหล่งธรรมชาติจากต่างประเทศอยู่ เนื่องจากมีสีสันที่สวยและได้มาตรฐานกว่า อีกประการ คือ ปลาที่จับได้ในน่านน้ำไทยมักจะตายในระยะเวลาอันสั้น เนื่องจากการกระบวนการจับที่ผิดวิธี

## อ้างอิง

## แหล่งข้อมูลอื่น
*รูปและข้อมูลจาก Fishbase.org

หมวดหมู่:ปลาการ์ตูน
หมวดหมู่:ปลาตู้
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศจีน
เอ็นอาร์แอล

**เนชั่นแนล รักบี้ ลีก** () หรือ **เอ็นอาร์แอล** เป็นลีกรักบี้อาชีพก่อตั้งขึ้นเมื่อปี ค.ศ. 1997 

หมวดหมู่:รักบี้
หมวดหมู่:ลีกกีฬา
ปลาการ์ตูนลายปล้องหางเหลือง

**ปลาการ์ตูนลายปล้องหางเหลือง** (; ) ปลาการ์ตูนชนิดหนึ่ง 

มีลักษณะทั่วไปคล้ายกับปลาการ์ตูนลายปล้อง (*A. clarkii*) แต่มีครีบหางและครีบก้นสีเหลืองเข้มกว่า อันเป็นที่มาของชื่อเรียก มีขนาดโตเต็มที่ 14 เซนติเมตร ในธรรมชาติจะกระจายพันธุ์ในมหาสมุทรอินเดีย, อินเดีย, ศรีลังกา และมัลดีฟส์ โดยปกติแล้วจะอาศัยอยู่กับดอกไม้ทะเลชนิด พรมทะเล (*Stichodactyla haddoni*)

เป็นปลาที่มีความหลากหลายทางสีสันมากในธรรมชาติ โดยปล่าที่พบในแต่ละแหล่งจะมีสีสันและลวดลายที่ไม่เหมือนกัน โดยปลาที่พบในน่านน้ำไทยเมื่อโตเต็มที่ มักมีลำตัวสีดำสนิท มีเพียงส่วนปาก, หาง, ครีบอก, ครีบท้อง และบริเวณส่วนท้องตั้งแต่โคนครีบไปจนถึงปลายปากล่างเป็นสีส้มสด

เป็นปลาการ์ตูนอีกชนิดหนึ่งที่นิยมเลี้ยงเป็นปลาสวยงาม และเพาะขยายพันธุ์ในสถานที่เลี้ยงได้แล้ว แต่ได้รับความนิยมน้อยกว่าปลาการ์ตูนลายปล้อง เนื่องจากมีความสวยน้อยกว่า

## อ้างอิง

## แหล่งข้อมูลอื่น

* 
* 

หมวดหมู่:ปลาการ์ตูน
หมวดหมู่:ปลาตู้
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศไทย
ปลาการ์ตูนอานม้า

**ปลาการ์ตูนอานม้า** (; ) เป็นปลาการ์ตูนชนิดหนึ่ง 

ได้ชื่อมาจากการที่มีลายสีขาวพาดตั้งแต่บริเวณปลายครีบหลังมายังบริเวณกลางลำตัว เหมือนอานม้า พบกระจายพันธุ์ทั่วไปในมหาสมุทรอินเดีย เช่นเดียวกับปลาการ์ตูนลายปล้องหางเหลือง (*A. sebae*) มีขนาดโตเต็มที่ประมาณ 12 เซนติเมตร จะอาศัยอยู่กับดอกไม้ทะเลชนิด พรมทะเล (*Stichodactyla haddoni*) ซึ่งจะฝังตัวอยู่ในทรายพื้นทะเล ในน่านน้ำไทยพบได้ทั้งฝั่งอ่าวไทยและทะเลอันดามัน

ปลาการ์ตูนอานม้า นับว่าเป็นปลาการ์ตูนที่มีความหลากหลายทางสีสันและลวดลายมากที่สุดชนิดหนึ่ง  โดยบางตัวอาจมีลายสองแถบ หรือสามแถบ สีสันมีตั้งแต่สีดำตลอดทั้งลำตัว หรือบางตัว มีเฉพาะส่วนปากเท่านั้นที่มีสีส้ม ลำตัวสีดำ ส่วนปากและท้องเป็นสีส้ม ไปจนถึงบางตัวที่มีสีส้มตั้งแต่ปาก, ท้อง และลำตัว มากกว่าพื้นที่สีดำบนลำตัว และขณะที่บางตัวอาจมีลายอานม้าเพียงไม่ถึงครึ่งหนึ่งของลำตัว แต่บางตัวมีลายอานม้าพาดยาวไปจนสุดด้านล่างของลำตัว เป็นต้น ส่วนปลาที่พบในเขตน่านน้ำไทยมักมีลายแถบสามแถบครึ่งลำตัว และมีลำตัวสีดำตลอดทั้งลำตัว

เป็นปลาการ์ตูนชนิดหนึ่งที่นิยมเลี้ยงเป็นปลาสวยงาม และเพาะขยายพันธุ์ได้แล้วในสถานที่เลี้ยง

## อ้างอิง

## แหล่งข้อมูลอื่น
*http://www.reeftime.com/profiles/marine-fish-information/saddleback-clownfish/100021.htm 

หมวดหมู่:การเลี้ยงปลา
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาการ์ตูน
หมวดหมู่:ปลาตู้
เซะ

**เซะ** เป็นคะนะของภาษาญี่ปุ่นตัวหนึ่ง ฮิระงะนะเขียนว่า せ มีที่มาจากตัวเขียนหวัดของมันโยงะนะ 世 และคะตะกะนะเขียนว่า セ มีที่มาจากส่วนซ้ายของมันโยงะนะ 世 ออกเสียงว่า  เมื่อเติมดะกุเต็งจะออกเสียงว่า 

せ เป็นอักษรลำดับที่ 14 อยู่ระหว่าง す (ซุ) กับ そ (โซะ) ในการจัดลำดับอักษรปัจจุบัน ส่วนการจัดลำดับแบบอิโระฮะ せ เป็นอักษรลำดับที่ 46 อยู่ระหว่าง も (โมะ) กับ す (ซุ)

## อักษรแบบอื่น
ภาษาไอนุใช้คะตะกะนะแบบเติมฮันดะกุเต็ง セ゚ สำหรับใช้แทนเสียง  ซึ่งสามารถเขียนด้วย チェ แทนก็ได้

## ลำดับขีด

ฮิระงะนะ せ มีลำดับขีด 3 ขีดดังนี้
# ขีดเส้นนอนจากซ้ายไปขวา ในตำแหน่งกึ่งบน
# ขีดเส้นตั้งตัดกับเส้นแรก ในตำแหน่งค่อนไปทางขวา เมื่อถึงตำแหน่งกลางให้ตวัดขึ้นไปทางซ้าย
# ขีดเส้นตั้งตัดกับเส้นแรก ในตำแหน่งค่อนไปทางซ้าย เมื่อถึงตำแหน่งล่างให้โค้งเล็กน้อยแล้วขีดไปทางขวา

คะตะกะนะ セ มีลำดับขีด 2 ขีดดังนี้
# ขีดเส้นนอนเฉียงขึ้นเล็กน้อยจากซ้ายไปขวา ในตำแหน่งกึ่งบน เมื่อถึงปลายให้ขีดเฉียงลงทางซ้ายเล็กน้อย
# ขีดเส้นตั้งตัดกับเส้นแรก ในตำแหน่งค่อนไปทางซ้าย เมื่อถึงตำแหน่งล่างให้โค้งเล็กน้อยแล้วขีดไปทางขวา

## คันจิ
ตัวอย่างคันจิที่อ่านว่าเซะ และขึ้นต้นด้วยเซะ มีดังนี้

## อ้างอิง

หมวดหมู่:คะนะ
ปลาฉลามหิน

**ปลาฉลามหิน** หรือ **ปลาฉลามกบ** (, ) เป็นปลาทะเลกระดูกอ่อนจำพวกปลาฉลาม

อยู่ในวงศ์ Hemiscylliidae มีลักษณะคล้ายกับปลาฉลามกบ (*C.  punctatum*) ซึ่งเป็นปลาที่อยู่ในสกุลเดียวกัน

มีขนาดยาวเต็มที่ไม่เกิน 1 เมตร พบได้ทั่วไปในพื้นทะเลทุกสภาพ ไม่ว่าจะเป็นพื้นทราย, พื้นโคลน หรือทรายปนโคลน กระจายพันธุ์อย่างกว้างไกลตั้งแต่ทะเลอาหรับ, ปากีสถาน, อินเดีย, ศรีลังกา, ทะเลอันดามัน, อ่าวไทย, ทะเลญี่ปุ่น, ทะเลตะวันออก, ทะเลฟิลิปปิน, มาเลเซีย และอินโดนีเซีย

เมื่อยังเป็นลูกปลาวัยอ่อน จะมีสีสันและลวดลายสวยงาม โดยจะมีสีขาวเป็นสีพื้น และมีสีดำสลับเป็นปล้อง ๆ จึงมีอีกชื่อเรียกหนึ่งว่า "ปลาฉลามปล้องอ้อย" แต่เมื่อโตขึ้นแล้วลวดลายเหล่านี้จะหายไป เหลือเพียงแค่ลำตัวสีเขียวหรือเทาตลอดทั้งลำตัว และมีจุดกระสีดำเป็นจุด ๆ ทั้งลำตัวไปจรดปลายหาง

เป็นปลาฉลามที่ออกลูกเป็นไข่ โดยลักษณะไข่เป็นกระเปาะคล้ายแคปซูลรูปสี่เหลี่ยมผืนผ้า มีเปลือกเหนียวและมีเส้นใยไว้ยึดติดกับวัสดุใต้น้ำ ลูกปลาจะใช้เวลาในการพัฒนาตัวในกระเปาะไข่ประมาณ 12 สัปดาห์ โดยกินอาหารจากถุงไข่แดง และเมื่อฟักออกมาแล้วจะสามารถหาอาหารกินได้เองเลย ซึ่งได้แก่ สัตว์น้ำขนาดเล็กที่อาศัยอยู่หน้าดินพื้นทะเล

จัดเป็นปลาฉลามที่มีขนาดเล็ก และมีสีสันสวยงามโดยเฉพาะเมื่อยังเล็ก จึงนิยมเลี้ยงกันเป็นปลาสวยงาม ซึ่งสามารถเพาะขยายพันธุ์ได้แล้วในสถานที่เลี้ยง ซึ่งการขยายพันธุ์ในที่เลี้ยงเมื่อแม่ปลาออกไข่มาแล้ว จะเก็บขึ้นมาอนุบาลในบ่อที่มีกระแสน้ำไหลเวียนและมีคุณภาพดี จนกว่าลูกปลาจะฟักออกมาเป็นตัว

## อ้างอิง

## แหล่งข้อมูลอื่น
*ข้อมูลเพิ่มเติม 

หมวดหมู่:ปลาที่พบในประเทศไทย
หมวดหมู่:วงศ์ปลาฉลามกบ
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศจีน
หมวดหมู่:ปลาตู้
กระจก

thumb|250px|กระจกมักถูกนำมาใช้ในงานสถาปัตยกรรม
**กระจก** หมายถึงวัสดุที่ทำมาจากแก้ว ซึ่งมีองค์ประกอบหลักทางเคมีคือซิลิคอน ซึ่งสามารถหลอมและนำไปขึ้นรูปได้ เมื่อเย็นตัวแล้วมีลักษณะ โปร่งใส และเป็นของแข็งโดยไม่จับผลึก (มีค่าความหยัดตัวสูง) กระจกจึงสามารถแตกได้ และมีความคมเมื่อแตก

ความแตกต่างในการใช้คำเมื่อเทียบกับคำว่าแก้วคือ กระจกจะใช้เรียกแก้วที่นำมาทำให้เป็นแผ่น โดยมีลักษณะแบนราบและมีความหนาประมาณหนึ่งเป็นส่วนใหญ่

กระจกเป็นลักษณะการผลิตวัสดุประเภทแก้วที่ทำขึ้นเพื่อวัตถุประสงค์ในการใช้งานต่าง ๆ เช่น เพื่อเป็นวัสดุกั้นขวางที่ไม่ทึบแสง ใช้เพื่อเป็นฉนวนกั้น ใช้เพื่อประดับตบแต่งอาคาร ฯลฯ ในบางความต้องการใช้ กระจกถูกนำไปปรับคุณสมบัติต่อเพื่อให้มีคุณลักษณะบางอย่าง เช่น ฉาบปรอทที่ด้าน ๆ หนึ่งเพื่อให้มีคุณสมบัติสะท้อนแสงเรียกว่า กระจกเงา หรือผสมสารชนิดอื่นลงไปในเนื้อสารให้มีสีสันหรือความทึบแสงบางส่วนหรือทั้งหมดเรียกว่า กระจกสี กระจกทึบ หรือกระจกควัน หรือนำไปพ่นทรายลงบนพื้นผิวเพื่อให้เกิดความไม่สม่ำเสมอของความเรียบบนผิวทำให้แสงผ่านได้แต่มีลักษณะมัว ๆ เรียกว่า กระจกฝ้า

เนื่องจากกระจกคือวัสดุประเภทแก้วซึ่งมีความโปร่งใสมากและยังมีค่าดรรชนีหักเหของแสงที่สามารถใช้ประโยชน์ได้ จึงมีการนำไปสร้างเป็นวัสดุที่มีความหนาไม่สม่ำเสมอแต่มีลักษณะเฉพาะ เรียกว่า เลนส์ โดยเลนส์ที่มีสัณฐานกลมเหมือนเหรียญที่เว้าเข้าตรงกลางทั้งสองด้านเรียกว่า เลนส์เว้า หรือถ้าเว้าเข้าด้านเดียวอีกด้านหนึ่งแบนราบและฉาบปรอทมักเรียกว่า กระจกเว้า มีสัณฐานกลมเหมือนเหรียญที่ป่องออกตรงกลางทั้งสองด้านเรียกว่า เลนส์นูน หรือนูนออกด้านเดียวอีกด้านหนึ่งแบนราบและฉาบปรอทมักเรียกว่า กระจกนูน ซึ่งเลนส์คือประเภทการผลิตวัสดุประเภทแก้วในรูปแบบของกระจกเพื่อการใช้งานในลักษณะของการหักเหแสงนั่นเอง

กระจกบางประเภทถูกนำไปประกอบสร้างแบบพิเศษ เช่น เคลือบเนื้อสารบางประเภทเช่นพลาสติกด้านเดียวหรือทั้งสองด้าน (เนื้อสารที่นำมาเคลือบเรียกว่าฟิล์ม) เพื่อให้ทึบแสงหรือเพื่อให้ไม่แตกร่วนหรือเพื่อให้เมื่อแตกแล้วไม่มีความคมคล้ายเมล็ดข้าวโพด เช่น กระจกรถยนต์ ฟิล์มบางประเภทที่นำมาเคลือบเช่น เคฟลาร์ มีลักษณะทางโครงสร้างเคมีที่สามารถกระจายแรงที่มากระทบด้านหน้าออกไปทางด้านข้างได้ จึงทำให้สามารถผลิตเป็นกระจกนิรภัย ที่สามารถทนทานต่อแรงกระแทกได้ และในบางกรณีการผลิตแบบเคลือบด้านนอก อาจปรับเป็นการผลิตแบบสอดไส้ข้างใน หรือ ผสมลงไปเป็นเนื้อเดียวกัน

ในบางกรณีกระจกอาจสร้างจากวัสดุที่มีความโปร่งใสไม่ยิ่งหย่อนไปกว่าแก้วแต่เป็นวัสดุประเภทอื่นไปเลย แต่ไม่ว่าอย่างไรก็ตามกระจกจะมีความหมายในลักษณะ ใส บาง เป็นแผ่น มีผิวราบเรียบอย่างมาก อาจหมายรวมไปถึง สะท้อนแสงได้ รวมหรือเบี่ยงเบนแสงได้ หรือ เป็นเงา เสมอ ๆ วัสดุประเภทกระจกนั้น หากมีค่าความยอมให้ผ่านของแสงมากจะเรียกว่า โปร่งใส หากมีค่าน้อยจะเรียกว่า โปร่งแสง และหากไม่มีค่าเลยจะเรียกว่า ทึบแสง

ความหมายโดยปริยายของกระจก มักจะหมายถึงกระจกเงา ถ้าพูดโดยไม่ระบุว่าเป็นกระจกใส เช่นในประโยคว่า "ส่องกระจกชะโงกดูเงา" (เพี้ยนมาจาก "ส่องกะโหลกชะโงกดูเงา" โดยกะโหลกคำนี้แปลว่ากะลา) หรือ "น้ำใสราวกับกระจก" (ส่องลงไปเห็นใบหน้าได้)

หมวดหมู่:วัสดุ
หมวดหมู่:กระจกเงา
หมวดหมู่:แก้ว
อัซรีนัซ มัซฮาร์

**อัซรีนัซ มัซฮาร์ บินตี ฮากิม มัซฮาร์** (; เกิด 23 กันยายน พ.ศ. 2522) หรือชื่อในอดีต **เจ้าหญิงอัซรีนัซ มัซฮาร์ พระชายาฯ** เป็นอดีตผู้ประกาศข่าวชาวมาเลเซีย และอดีตพระชายาคนที่สามของสุลต่านฮัสซานัล บลกียะฮ์ สุลต่านแห่งบรูไน ต่อมาถูกถอดจากอิสริยยศทั้งหมดหลังการหย่า  

## ประวัติ
อัซรีนัซ มัซฮาร์ หรือชื่อเล่นว่า นัซ เกิดเมื่อวันที่ 23 กันยายน พ.ศ. 2522 ที่กัวลาลัมเปอร์ ประเทศมาเลเซีย เป็นบุตรคนที่สองของฮากิม มัซฮาร์ กับเฟาซียะฮ์ อับดุลละฮ์ สำเร็จการศึกษาจากสถาบันมีเดียอินเตอร์กราฟมาเลเซีย สาขาวิทยุกระจายเสียง

เธอมีชื่อเสียงจากการเป็นผู้ประกาศข่าวในสถานีโทรทัศน์ TV3 ของประเทศมาเลเซีย จนเธอได้รับรางวัลนักข่าวที่มีศักยภาพมากที่สุดของ TV3 ใน พ.ศ. 2543 และได้รับรางวัลศิษย์เก่าดีเด่นจากสถาบันมีเดียอินเตอร์กราฟใน พ.ศ. 2545 และเธอได้ลาออกจากการทำงานเมื่อวันที่ 3 พฤษภาคม พ.ศ. 2548 โดยได้ทิ้งท้ายไว้ว่า "ดิฉันต้องการก้าวเดินออกไปเผชิญสิ่งใหม่ ๆ"

## ชีวิตส่วนตัว
อัซรีนัซพบกับสุลต่านฮัสซานัล บลกียะฮ์ ครั้งแรกเมื่อเธอเดินทางไปยังประเทศบรูไนเมื่อสองปีก่อนการสมรส ซึ่งสหายของเธอได้อ้างว่า "เมื่อพระองค์ทอดพระเนตรเห็นอัซรินัซเพียงแค่แวบเดียวก็ตกหลุมรักเธอทันที นับจากนั้นพระองค์ก็ดูเธออ่านข่าวทางโทรทัศน์ที่ทีวีช่อง 3 อยู่เสมอ" งานอภิเษกสมรสของทั้งสองถูกจัดขึ้นอย่างเงียบ ๆ  ที่กัวลาลัมเปอร์ ภายในงานได้รับการคุ้มกันอย่างหนาแน่น ผู้เข้าไปในงานถูกห้ามมิให้พกกล้องเข้าไป และจะต้องถูกค้นร่างกายอย่างละเอียด หลังการอภิเษกสมรสครั้งนั้นทำให้ได้รับการสถาปนาเป็น **เจ้าหญิงอัซรินัซ มัซฮาร์ พระชายาฯ** เธอได้ให้ประสูติกาลพระโอรส-ธิดาสองพระองค์ คือ เจ้าชายอับดุล วากีล (ประสูติ 1 มิถุนายน พ.ศ. 2549) และเจ้าหญิงอามีระห์ วาร์ดาตุล (ประสูติ 28 มกราคม พ.ศ. 2551)

ความสัมพันธ์ของเธอกับสุลต่านบรูไนยุติลงเมื่อวันที่ 17 มิถุนายน พ.ศ. 2553 ซึ่งมีการประกาศออกทางโทรทัศน์ในช่องเรดิโอเทเลวิชันบรูไน ซึ่งในประกาศดังกล่าวได้กล่าวถึงการถอนพระอิสริยยศ และเครื่องราชอิสริยาภรณ์ทั้งหมดของเธอ ส่วนเหตุผลนั้น เป็น *"เหตุผลพิเศษ"* ที่ไม่มีการเปิดเผยรายละเอียดแต่อย่างใด ซึ่งก่อนหน้านี้สุลต่านฮัสซานัลทรงหย่ากับพระชายาองค์ที่สองคือ มาเรียม อับดุล อาซิซ อดีตพนักงานต้อนรับบนเครื่องบิน เมื่อ พ.ศ. 2546

อัซรีนัซสมรสใหม่กับไฟรซ คาน อับดุล ฮามิด () เมื่อวันที่ 1 พฤษภาคม พ.ศ. 2561 แขกรับเชิญในงานมีเพียงสมาชิกครอบครัว มิตรสนิท และบุคคลที่ญาติเชิญมาเท่านั้น ทั้งสองมีบุตรด้วยกันสองคน คือ อารีซียา มาลายีคา (; เกิด 15 กันยายน พ.ศ. 2562) และอาทีรา เมดีนะฮ์ (; เกิด 26 มีนาคม พ.ศ. 2564)

## อ้างอิง

หมวดหมู่:ผู้ประกาศข่าวชาวมาเลเซีย
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:บุคคลจากกัวลาลัมเปอร์
หมวดหมู่:ราชวงศ์บรูไน
สโมสรฟุตบอลตราด

**สโมสรฟุตบอลตราด** เป็นสโมสรฟุตบอลอาชีพจากจังหวัดตราด ปัจจุบันลงแข่งขันในระดับไทยลีก 2 โดยสโมสรเคยลงแข่งขันในลีกสูงสุดของประเทศไทยเป็นครั้งแรกในฤดูกาล 2562

## ประวัติสโมสร
สโมสรฟุตบอลจังหวัดตราด ก่อตั้งขึ้นในปี 2555 จากการริเริ่มของชมรมกีฬาฟุตบอลของจังหวัด เพื่อส่งเข้าร่วมการแข่งขัน เอไอเอสลีกภูมิภาค ดิวิชั่น 2 ปี พ.ศ. 2555 โดย วิเชียร ทรัพย์เจริญ นายกองค์การบริหารส่วนจังหวัดตราด เป็นที่ปรึกษาของสโมสร โดยมีฉายาของสโมสรในช่วงแรกว่า *"*'สิงห์ร้ายตะวันออก**"'' 

ซึ่งในปีแรกของการแข่งขัน สโมสรทำผลงานได้ดีโดยจบอันดับสามของการแข่งขันฯ ในโซนภาคกลางและภาคตะวันออก และผ่านเข้ารอบไปทำการแข่งขันในรอบแชมเปี้ยนส์ ลีก และจบด้วยตำแหน่งชนะเลิศ ของสาย บี ได้สิทธิ์เลื่อนชั้นไปทำการแข่งขัน [[ไทยลีกดิวิชัน 1 ฤดูกาล 2556|ดิวิชั่น 1 ปี 2556]] และได้รองชนะเลิศการแข่งขันในปีนั้นอีกด้วย 

หลังจากที่สโมสร เลื่อนชั้นมาทำการแข่งขันในระดับดิวิชั่น 1 ผลงานของสโมสรทำได้ดี โดยจบอันดับที่ 7 ของตารางสองปีติดต่อกัน ([[ไทยลีกดิวิชัน 1 ฤดูกาล 2556|2556]], [[ไทยลีกดิวิชัน 1 ฤดูกาล 2557|2557]])

ทว่า ในฤดูกาลถัดมา ([[ไทยลีกดิวิชัน 1 ฤดูกาล 2558|ฤดูกาล 2558]]) ผลงานของสโมสรไม่ดีนัก โดยจบฤดูกาลด้วยอันดับที่ 20 ซึ่งเป็นอันดับสุดท้าย มี 27 คะแนน จาก 38 นัด ตกชั้นกลับไปแข่งขัน ลีกภูมิภาคในปีถัดมา

ใน [[เอไอเอสลีก ดิวิชั่น 2 ฤดูกาล 2559|ดิวิชั่น 2 ปี 2559]] สโมสรทำผลงานได้อย่างน่าพอใจโดย ได้ตำแหน่งชนะเลิศการแข่งขัน ของโซนภาคตะวันออก และผ่านเข้ารอบทำการแข่งขันในรอบแชมเปี้ยนส์ ลีก ต่อมาสืบเนื่องจาก [[สมาคมกีฬาฟุตบอลแห่งประเทศไทย ในพระบรมราชูปถัมภ์]] ได้มีมติให้ยุติการแข่งขันฟุตบอลทุกรายการภายในประเทศเพื่อถวายความไว้อาลัย จึงได้มีการจับสลากเพื่อหา 3 สโมสรที่ได้เลื่อนชั้นสู่ [[ไทยลีก 2 ฤดูกาล 2560|ดิวิชั่น 1 ฤดูกาล 2560]] โดยผลการจับสลากเป็นสโมสรได้อันดับหนึ่ง ได้สิทธิ์เลื่อนชั้นไปแข่งขันได้สำเร็จ

==  ที่ตั้งสโมสรและสนามเหย้า  ==
[[ไฟล์:TRATFC STA.jpg|thumb|[[สนามกีฬากลางจังหวัดตราด]]]]
สโมสรใช้[[สนามกีฬากลางจังหวัดตราด]] เป็นสนามเหย้า โดยรายละเอียดของสนามนั้นเป็นสนามกีฬาอเนกประสงค์ ตั้งอยู่ที่ ถนนเนินตาแมว ต.วังกระแจะ อ.เมืองตราด จ.ตราด โดยเป็นที่ตั้งของ[[การกีฬาแห่งประเทศไทย|ศูนย์การกีฬาแห่งประเทศไทย จังหวัดตราด]] และ[[โรงเรียนกีฬาจังหวัดตราด]] ดำเนินการโดย[[องค์การบริหารส่วนจังหวัด|องค์การบริหารส่วนจังหวัดตราด]]



== ผู้เล่น ==
=== ผู้เล่นชุดปัจจุบัน ===




























=== ผู้เล่นที่ถูกยืมตัว ===



== ทีมสตาฟ์โค้ช ==

ผู้ช่วยผู้จัดการทีม ชนะพงษ์ ศรีคงอยู่

== หัวหน้าผู้ฝึกสอน==
* สุรพงศ์ กุลนรา   
* หาญณรงค์ ชุณหะคุณากร 
* กฤษณ์ สิงหปรีชา 
* ประภาร นาคพงษ์ 
* สมเกียรติ ฟองเพชร 
* [[วรกรณ์ วิจารณ์ณรงค์]] 
* [[ดุสิต เฉลิมแสน]] 
* [[พยงค์ ขุนเณร]] 
* [[สมชาย ชวยบุญชุม]] 
* หาญณรงค์ ชุษหะคุณากร 
* สันติ ไชยเผือก  
* ครองพล ดาวเรือง 
* สมชาย มากมูล 2567– 2568
* [[พยงค์ ขุนเณร]] 2568
* มนัสวิน คติกำจร (รักษาการ) 2568
* สันติ ไชยเผือก 2569–

== ผลงานของสโมสรในแต่ละฤดูกาล ==



== เกียรติประวัติ ==
=== ลีก ===
* **ไทยลีก 2**
** รองชนะเลิศ : [[ไทยลีก 2 ฤดูกาล 2561|2561]], [[ไทยลีก 2 ฤดูกาล 2565–66|2566]]
* **ไทยลีก 4'''
** รองชนะเลิศระดับประเทศ : 2555
** ชนะเลิศโซนภาคตะวันออก : 2555, 2555

## อ้างอิง

## แหล่งข้อมูลอื่น
* 


หมวดหมู่:สโมสรในไทยลีก
หมวดหมู่:สโมสรฟุตบอลในจังหวัดตราด
หมวดหมู่:สโมสรฟุตบอลที่ก่อตั้งในปี พ.ศ. 2555
หมวดหมู่:ก่อตั้งในประเทศไทยในปี พ.ศ. 2555
วงศ์ปลาแพะ

**วงศ์ปลาแพะ** () เป็นวงศ์ของปลากระดูกแข็งในอันดับปลาหนัง (Siluriformes) วงศ์หนึ่ง ใช้ชื่อวิทยาศาสตร์ว่า Callichthyidae 

เป็นปลาน้ำจืดขนาดเล็ก ขนาดโดยทั่วไปแล้วมีขนาดประมาณ 3-5 นิ้ว โดยพัฒนาผิวหนังลำตัวให้แข็งเหมือนเกราะเพื่อป้องกันตัวจากศัตรู มีลักษณะโดยรวม คือ ลำตัวป้อมกลม ส่วนหัวค่อนข้างโตกว่าส่วนอื่น ๆ มีหนวดยื่นออกมาริมปากซึ่งงุ้มลงด้านล่างเพื่อเป็นประสาทสัมผัสในการหาอาหาร ซึ่งหนวดที่ว่านี้มีลักษณะคล้ายกับหนวดเคราของแพะ อันเป็นที่มาของชื่อเรียก

เป็นปลาที่หากินตามพื้นท้องน้ำ มีพฤติกรรมอยู่รวมกันเป็นฝูง โดยกินอาหารจำพวกสัตว์น้ำขนาดเล็ก และเศษซากพืช ซากสัตว์ พบกระจายพันธุ์ในหลายแม่น้ำในทวีปอเมริกาใต้

จัดเป็นวงศ์ปลาที่มีสมาชิกจำนวนมาก สามารถแบ่งออกได้เป็น 2 วงศ์ย่อย 9 สกุล (ดูในตาราง) ประมาณ 177 ชนิด โดยมีความสำคัญในแง่ของการเป็นปลาเศรษฐกิจในทวีปอเมริกาใต้ ในบางชนิด และนิยมเลี้ยงเป็นปลาสวยงามกัน ด้วยว่าเป็นปลาที่มีนิสัยเรียบร้อย ไม่ดุร้ายก้าวร้าว จึงทำให้เป็นที่นิยมมาก โดยชนิดที่มีขนาดใหญ่ที่สุด คือ ปลากดเกราะ (*Hoplosternum littorale*) ที่มีขนาดยาวเต็มที่ 24 เซนติเมตร

## อ้างอิง

## แหล่งข้อมูลอื่น
*ข้อมูลจาก Fishbase.org 
*The Catfish Family Callichthyidae  

หมวดหมู่:อันดับปลาหนัง
หมวดหมู่:ปลาน้ำจืด
หมวดหมู่:ปลาตู้
หมวดหมู่:ปลาทวีปอเมริกาใต้
หมวดหมู่:วงศ์ปลาแพะ
ปลาแฟลกเทลแคทฟิช

**ปลาแฟลกเทลแคทฟิช** (, ) เป็นปลาน้ำจืดขนาดเล็กชนิดหนึ่ง ในวงศ์ปลาแพะ (Callichthyidae) 

มีรูปร่างเรียวยาวเป็นทรงกระบอก ส่วนหัวแหลม ปากแบนเล็ก มีหนวดบนปากสองเส้นและข้างปากอีกสองเส้น และริมฝีปากอีก 4 เส้น ใช้ในการสัมผัสหาอาหาร ลำตัวมีผิวหนังที่พัฒนาเป็นเกราะแข็งใช้สำหรับป้องกันตัว ส่วนหัวมีจุดสีดำกระจัดกระจายไปทั่ว มีแถบสีดำในแนวนอนลากยาวตั้งแต่จมูกจรดแผ่นปิดเหงือก ดวงตาอยู่ตรงขนานกับปาก ครีบหางมีลายสีขาวดำพาดผ่านเป็นแนวนอน

เป็นปลาขนาดเล็ก มีความยาวไม่เกิน 10 เซนติเมตร กระจายพันธุ์ในแม่น้ำอเมซอน ในทวีปอเมริกาใต้ ในสภาพที่มีน้ำไหลเอื่อย ๆ ไม่แรงมากนัก มีเศษซากใบไม้หรือพืชน้ำทับถมรวมกันและขึ้นอยู่บ้าง หากินโดยใช้ปากควานหาอาหารกับพื้นน้ำ 

เป็นปลาที่มีความสวยงาม จึงนิยมเลี้ยงเป็นปลาสวยงามเพื่อเก็บกินเศษอาหารที่ปลาอื่นกินเหลือไว้ จัดเป็นปลาที่เลี้ยงง่าย กินอาหารได้หลากหลายทั้งอาหารสดและอาหารเม็ด มีนิสัยเรียบร้อย ไม่ดุร้ายก้าวร้าว ปัจจุบันสามารถเพาะขยายพันธุ์ได้แลวในสถานที่เลี้ยง

## อ้างอิง

## แหล่งข้อมูลอื่น
*''Dianema urostriatum'' - Flagtail Catfish 

หมวดหมู่:วงศ์ปลาแพะ
หมวดหมู่:ปลาทวีปอเมริกาใต้
หมวดหมู่:ปลาตู้
สกุลดีอานีม่า

**สกุลดีอานีม่า** () เป็นสกุลของปลาน้ำจืดขนาดเล็ก ในวงศ์ปลาแพะ (Callichthyidae) ซึ่งเป็นปลากระดูกแข็งในอันดับปลาหนัง (Siluriformes) โดยใช้ชื่อสกุลว่า *Dianema*

มีรูปร่างเรียวยาวเป็นทรงกระบอก ส่วนหัวแหลม ปากแบนเล็ก มีหนวดบนปากสองเส้นและข้างปากอีกสองเส้น และริมฝีปากอีก 4 เส้น ใช้ในการสัมผัสหาอาหาร ลำตัวมีผิวหนังที่พัฒนาเป็นเกราะแข็งใช้สำหรับป้องกันตัว ส่วนหัวมีจุดสีดำกระจัดกระจายไปทั่ว มีแถบสีดำในแนวนอนลากยาวตั้งแต่จมูกจรดแผ่นปิดเหงือก ดวงตาอยู่ตรงขนานกับปาก  

ปลาตัวผู้มีหนามแข็งเล็ก ๆ ที่ก้านครีบอก ปลาตัวเมียมีลักษณะอ้วนป้อมกว่าหากมองจากด้านบน ตัวเมียเมื่อไข่สุกท้องจะขยายใหญ่ วางไข่ได้ถึงครั้งละ 500 ฟอง โดยปลาตัวผู้จะเป็นผู้ดูแลไข่ที่วางในหลุมพื้นน้ำที่ขุดขึ้น

เป็นปลาขนาดเล็ก มีขนาดประมาณ 10-12 เซนติเมตร พบกระจายพันธุ์ในแหล่งน้ำที่มีกระแสน้ำไหลเอื่อย ๆ ไม่แรงเชี่ยว มีใบไม้หรือพืชน้ำทับถมกัน น้ำมีความเป็นกรดเล็กน้อย (pH ต่ำกว่า 7 ลงมาเล็กน้อย) ซึ่งมักเป็นแหล่งน้ำตื้น ๆ ไหลคดเคี้ยวในป่าดิบชื้น  หากินเศษอาหารตามพื้นน้ำและสัตว์น้ำขนาดเล็ก

แบ่งออกได้เป็น 2 ชนิด

**[[Dianema longibarbis]]* Cope, 1872  
**[[Dianema urostriatum]]* (A. Miranda-Ribeiro, 1912)

นิยมเลี้ยงเป็นปลาสวยงาม โดยสามารถเพาะขยายพันธุ์ในที่เลี้ยงได้แล้ว

โดยคำว่า *Dianema* ซึ่งใช้เป็นชื่อสกุลนั้น มาจากคำว่า di ในภาษากรีก หมายถึง "สอง" และคำว่า nema แปลว่า "เส้นด้าย หรือ เส้นใย" ซึ่งหมายถึงหนวดสองเส้นที่กระดูกขากรรไกรบน

## อ้างอิง

หมวดหมู่:วงศ์ปลาแพะ
ปลาการ์ตูนมะเขือเทศแดงดำ

**ปลาการ์ตูนมะเขือเทศแดงดำ** (; ) เป็นปลาการ์ตูนชนิดหนึ่ง

มีลักษณะคล้ายกับปลาการ์ตูนมะเขือเทศ (*A. frenatus*) มาก  แต่มีความแตกต่างกันที่ปลามะเขือเทศแดงดำมีครีบก้น และครีบท้องเป็นสีดำ และลายสีดำบนลำตัวจะมีลักษณะแตกต่างออกไป ขณะที่ปลาที่พบในบางที่ เช่น ฟิจิหรือวานูอาตู ครีบเหล่านี้จะไม่มีสีดำ แต่ทว่าปลาที่มีลักษณะเช่นนี้มีพบไม่บ่อยนัก

มีขนาดโตเต็มที่ 11 เซนติเมตร พบในมหาสมุทรแปซิฟิกทางแถบฟิจิ, วานูอาตู, มัลดีฟส์, อินโดนีเซีย ไปจนถึงเกรทแบร์ริเออร์รีฟ โดยไม่พบในน่านน้ำไทย

นับเป็นปลาการ์ตูนชนิดหนึ่งที่สามารถเพาะขยายพันธุ์ได้แล้วในที่เลี้ยง แต่ไม่ค่อยเป็นที่นิยมในการเลี้ยงเป็นปลาสวยงามนัก เนื่องจากมีสีสันที่ไม่สวยงามเท่าปลาการ์ตูนชนิดอื่น

## อ้างอิง

## แหล่งข้อมูลอื่น
* Cinnamon Clownfish 

หมวดหมู่:ปลาการ์ตูน
หมวดหมู่:ปลาตู้
หมวดหมู่:ปลาที่พบในประเทศออสเตรเลีย
แมกซีน

**การ์ลี เปเรซ** () เกิดวันที่ 19 เมษายน ค.ศ. 1986 เป็นนักมวยปล้ำอาชีพชาวอเมริกัน ในชื่อว่า **แมกซีน** () เซ็นสัญญากับสมาคม ดับเบิลยูดับเบิลยูอี (WWE) เคยเข้าร่วมแข่งขันรายการ ดับเบิลยูดับเบิลยูอีเอ็นเอ็กซ์ที ซีซั่น 3 ปัจจุบันได้ลาออกแล้ว ปัจจุบันอยู่กับสมาคม Lucha Underground ในชื่อว่า **แคทรีนา** ()

## ผลงาน
***Wrestling Observer Newsletter**
**Worst Worked Match of the Year (2010) ปะทะ เคทลิน ใน WWE NXT 19 ตุลาคม

## อ้างอิง

## แหล่งข้อมูลอื่น
*WWE Alumni profile
*
*
*

หมวดหมู่:นักมวยปล้ำอาชีพหญิงชาวอเมริกัน‎
หมวดหมู่:นักมวยปล้ำอาชีพจากรัฐฟลอริดา
หมวดหมู่:ผู้จัดการและผู้จัดการส่วนตัวมวยปล้ำอาชีพ
หมวดหมู่:นักมวยปล้ำอาชีพหญิงชาวอเมริกัน‎
หมวดหมู่:ชาวอเมริกัน‎เชื้อสายคิวบา
หมวดหมู่:ชาวอเมริกัน‎เชื้อสายจีน
หมวดหมู่:ชาวอเมริกัน‎เชื้อสายอิตาลี
หมวดหมู่:ชาวอเมริกัน‎เชื้อสายฮาวาย
เบียร์มันนี จำกัด (มวยปล้ำอาชีพ)

**เบียร์มันนี จำกัด** มีสมาชิก 2 คนคือ เจมส์ สตรอม และ โรเบิร์ต รู๊ด เป็นทีมนักมวยปล้ำอาชีพชาวอเมริกัน ฝ่ายธรรมะ ทั้ง 2 คน ในสมาคม ทีเอ็นเอ โดยมี แจ็กการีน เป็นผู้จัดการส่วนตัว ปัจจุบันได้แตกทีมไปแล้ว

## แชมป์และผลงานทั้งหมด

***โปรเรสต์ลิงอีลลัชเทรทิด**
**แทกทีมยอดเยี่ยมแห่งปี (ปี 2008, 2011)

***โทเทิลนอนสต็อปแอคเชินเรสต์ลิง**
**เอ็นดับเบิลยูเอ เวิลด์ เฮฟวี่เวท แชมเปี้ยนชิพ (1 สมัย) – เจมส์ สตรอม
**ทีเอ็นเอ เวิลด์ แทกทีม แชมเปี้ยนชิพ (4 สมัย)
**ผู้ชนะในทัวร์นาเม้นท์ บราวน์ฟอร์กลอรีซีรีส์ (ปี 2011) – โรเบิร์ต รู๊ด
**ผู้ชนะในทัวร์นาเม้นท์ ทีม 3ดี อินวิเทชั่นแนล แทกทีม ทัวร์นาเม้นท์ (2009)
**ผู้ชนะในทัวร์นาเม้นท์ ทีเอ็นเอ แทกทีม แชมเปี้ยนชิพซีรีส์ (ปี 2010)

## อ้างอิง

## แหล่งข้อมูลอื่น
*ImpactWrestling.com (Official Website of TNA Impact Wrestling)
*"Cowboy" James Storm TNA Profile 
*Bobby Roode TNA Profile 

หมวดหมู่:กลุ่มนักมวยปล้ำของโทเทิลนอนสต็อปแอคเชินเรสต์ลิง
หมวดหมู่:กลุ่มนักมวยปล้ำอาชีพของนิวเจแปนโปรเรสต์ลิง
ปาเนเวฌีส

**ปาเนเวฌีส** (, ) เป็นเมืองใหญ่เป็นอันดับที่ 5 ของประเทศลิทัวเนีย ตั้งอยู่ห่างจากเมืองเกานัสไปทางทิศตะวันออกเฉียงเหนือ 88 กิโลเมตร จากข้อมูล ค.ศ. 2011 เมืองมีประชากร 113,653 คน มีพื้นที่ 50.1 ตารางกิโลเมตร

## อ้างอิง

หมวดหมู่:เมืองในประเทศลิทัวเนีย
วีเจ (เมือง)

**วีเจ** () เป็นเมืองหลักของจังหวัดชื่อเดียวกัน ในประเทศแองโกลา ตั้งอยู่ทางตะวันตกเฉียงเหนือของประเทศ ห่างจากกรุงลูอันดาไปทางทิศตะวันออกเฉียงเหนือ 220 กม. เมืองนี้เจริญเติบโตจากศูนย์กลางตลาดเล็ก ๆ ในปี ค.ศ. 1945 จนกลายเป็นเมืองในปี ค.ศ. 1956

หมวดหมู่:เมืองในประเทศแองโกลา
เอลโดราดูบิสเนสส์ทาวเวอร์

thumb|เอลโดราดูบิสเนสส์ทาวเวอร์
**เอลโดราดูบิสเนสส์ทาวเวอร์** () เป็นตึกระฟ้า เริ่มก่อสร้างเมื่อ ค.ศ. 2005 (พ.ศ. 2548) และเปิดทำการเมื่อ ค.ศ. 2007 (พ.ศ. 2550) ได้กลายเป็นตึกที่สูงที่สุดอันดับที่ 22 ของประเทศบราซิล โดยมีความสูง 141 เมตร หรือ 462 ฟุต และมีทั้งหมด 36 ชั้น ตั้งอยู่ที่เมืองเซาเปาลู ประเทศบราซิล

## แหล่งข้อมูลอื่น
* Eldorado Business Tower ในเอ็มโพริส
* Diagram of Eldorado Business Tower

## ดูเพิ่ม
* ตึกระฟ้า

หมวดหมู่:ตึกระฟ้าในเซาเปาลู
ฮัน ซ็อน-ฮวา

**ฮัน ซ็อน-ฮวา** (; ; 6 ตุลาคม พ.ศ. 2533) หรือชื่อในการแสดงว่า **ซ็อนฮวา** (Sunhwa) เป็นนักร้อง นักแสดง และนางแบบชาวเกาหลีใต้ มีชื่อเสียงจากการเป็นสมาชิกวง ซีเครต มีน้องชายเป็นหนึ่งในสมาชิกของวงวิกทันและเอ็กซ์วัน คือ "ฮัน ซึง-อู"

ซ็อนฮวาเริ่มงานทางโทรทัศน์เมื่อปี 2547 โดยเข้าแข่งขันในรอบชิงชนะเลิศของรายการ *ซูเปอร์สตาร์เซอร์ไววัล (Superstar Survival)* ทางสถานีเอสบีเอส ต่อมาในปี 2552 เธอจึงได้เป็นนักแสดงประจำรายการ *[[อินวินซิเบิลยูธ]] (Invincible Youth)* กระทั่งได้เข้าเป็นสมาชิกวงซีเครตพร้อมกับช็อน ฮโย-ซ็อง ช็อง ฮา-นา และซง จี-อึน เมื่อเดือนตุลาคม 2552 จนถึงปัจจุบัน

ซ็อนฮวานับเป็นศิลปินที่มีบทบาทหลากหลาย ซีเอ็นเอ็นอินเตอร์เนชันนัลจัดอันดับว่าเธอเป็นหนึ่งในดาราเกาหลีใต้เก้าคนที่กำลังรุ่งโรจน์

## ประวัติ
ฮัน ซ็อน-ฮวา เกิดในปูซาน ประเทศเกาหลีใต้ เมื่อวันที่ 6 ตุลาคม 2533 เธอได้ถือกำเนิดเมื่อแม่เธออายุยังน้อย (20 ปี) ในฐานะลูกคนโตเธอได้ดูแลน้อง ๆ ของเธอโดยมีหน้าที่ทำกับข้าวและสอนหนังสือให้เมื่อพ่อและแม่ของเธอไปทำงาน ในตอนที่เกิดวิกฤติเศรษฐกิจในปี 1998 ครอบครัวของเธอได้ดิ้นรนอย่างหนัก "มันมีในช่วงปี 1998 พ่อของฉันว่างงานฉันบังเอิญได้อ่านไดอารี่ของพ่อฉันจำได้ว่ามันเขียนว่า ขอโทษจริง ๆ ที่ไม่สามารถหาเงินมาให้ภรรยาและลูกของฉันได้ วันนั้นฉันนอนข้าง ๆ พ่อและร้องให้ไม่หยุดเลย" นับตั้งแต่เธอยังเด็ก เธอมีความสนใจในศิลปะ และมีความฝันของการเป็นศิลปินอยู่เสมอ ในช่วงประถมศึกษา เธอสามารถชนะรางวัลในการแข่งขันศิลปะรายการต่าง ๆ อย่างไรก็ตาม ภายหลังจากที่ได้เห็นการแสดงของโบอาทางโทรทัศน์มาครั้งหนึ่ง เธอก็ได้ตระหนักว่าความฝันของเธอได้อยู่บนเส้นทางอื่น

เมื่อเดือนกันยายน 2552 ทีเอสเอนเตอร์เทนเมนต์ประกาศว่า ในเดือนตุลาคม 2552 จะเปิดตัววงดนตรีหญิงล้วนสี่คนซึ่งประกอบด้วยซ็อนฮวา ช็อน ฮโย-ซ็อง ช็อง ฮา-นา และซง จี-อึน ตามลำดับ ชื่อวงว่า "ซีเครต" โดยก่อนเปิดตัว ได้มีการเผยแพร่สารคดีชื่อ "ซีเครตสตอรี" (Secret Story) ว่าด้วยความเป็นมาของวงด้วย ในโอกาสเดียวกัน วงซีเครตยังได้เปิดตัวซิงเกิลชื่อ "ไอวอนต์ยูแบ็ก"

## ผลงาน
#### ภาพยนตร์

### ละครโทรทัศน์

### วารตี้โชว์

### พิธีกร

## อ้างอิง

หมวดหมู่:บุคคลจากปูซาน
หมวดหมู่:นักร้องเคป็อป
หมวดหมู่:ไอดอลหญิงชาวเกาหลีใต้
หมวดหมู่:นางแบบเกาหลีใต้
หมวดหมู่:นักร้องป็อปหญิงชาวเกาหลีใต้
หมวดหมู่:นักแสดงหญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงภาพยนตร์ชาวเกาหลีใต้
หมวดหมู่:นักเต้นเกาหลีใต้
หมวดหมู่:พิธีกรชาวเกาหลีใต้
หมวดหมู่:นักร้องเพลงภาษาเกาหลี
หมวดหมู่:ศิลปินสังกัดทีเอสเอนเตอร์เทนเมนต์
หมวดหมู่:สมาชิกของซีเครต
หมวดหมู่:นักแสดงหญิงจากปูซาน
เกร์ริเยโรเอรอยโก

thumb|200px|ภาพถ่ายเกร์ริเยโรเอรอยโกต้นฉบับ
***เกร์ริเยโรเอรอยโก*** (, ท. "นักสู้กองโจรผู้เป็นวีรบุรุษ") เป็นภาพถ่ายสัญรูปของเช เกบารา นักปฏิวัติลัทธิมากซ์ ขณะกำลังสวมหมวกเบเรต์สีดำ ถ่ายโดยอัลเบร์โต กอร์ดา ภาพนี้ถ่ายเมื่อวันที่ 5 มีนาคม พ.ศ. 2503 ในกรุงฮาวานา ประเทศคิวบา ในพิธีสดุดีเหยื่อของการระเบิดเรือบรรทุกสินค้า *ลากูบร์* () และเมื่อถึงปลายคริสต์ทศวรรษ 1960 ได้เปลี่ยนผู้นำเปี่ยมบารมีและเป็นที่พิพาทเป็นสัญลักษณ์ทางวัฒนธรรม กอร์ดากล่าวว่า ในขณะที่เขาถ่ายภาพนี้ เขาถูกดึงดูดจากการแสดงสีหน้าของเกบารา ซึ่งแสดง "การแทนที่ไม่ได้อย่างสมบูรณ์" เช่นเดียวกับความโกรธและความเจ็บปวด หลายปีให้หลัง กอร์ดาจะกล่าวว่า ภาพนี้แสดงถึงลักษณะหนักแน่นและไม่ยินดียินร้ายของเช เกบาราอายุได้ 31 ปีขณะถ่าย

สถาบันวิทยาลัยศิลปะแมริแลนด์เรียกภาพนี้ว่าสัญลักษณ์ของคริสต์ศตวรรษที่ 20 และภาพถ่ายที่มีชื่อเสียงที่สุดในโลก

## อ้างอิง

## แหล่งข้อมูลอื่น

หมวดหมู่:ภาพถ่าย
หมวดหมู่:ผลงานในคริสต์ทศวรรษ 1960
หมวดหมู่:เช เกบารา
อี-ทาวเวอร์

thumb|อี-ทาวเวอร์
**อี-ทาวเวอร์** () เป็นตึกระฟ้า เริ่มก่อสร้างเมื่อ พ.ศ. 2002 (พ.ศ. 2545) และเปิดทำการเมื่อ ค.ศ. 2005 (พ.ศ. 2548) ได้กลายเป็นตึกที่สูงที่สุดอันดับที่ 13 ของประเทศบราซิล โดยมีความสูง 148 เมตร หรือ 488 ฟุต และมีทั้งหมด 37 ชั้น ตั้งอยู่ที่เมืองเซาเปาลู ประเทศบราซิล

## แหล่งข้อมูลอื่น
* E-Tower ในเอ็มโพริส
* Diagram of E-Tower

## ดูเพิ่ม
* ตึกระฟ้า

หมวดหมู่:ตึกระฟ้าในเซาเปาลู
หีบชัก

**หีบชัก** อาจหมายถึง

* หีบชัก, หีบไม้รูปทรงสี่เหลี่ยม ภายในมีที่ตั้งโถอุจจาระ ด้านหลังเปิดได้เพื่อชักโถออกทำความสะอาด ตอนบนเป็นที่นั่ง มีร่องเจาะตรงกับปากโถตอนล่าง
* หีบเพลง (free reed), เครื่องอัดลมทำด้วยไม้หุ้มกระดาษมีรู มีลิ้นใช้นิ้วปิดเปิดให้เป็นเสียงเพลง
* หีบเพลงชัก (accordion), เครื่องดนตรีประเภทเครื่องลม ประกอบด้วยหีบสองหีบ ส่วนใหญ่เป็นหีบสี่เหลี่ยม เชื่อมต่อกันด้วยท่อลมพับสองด้าน ด้านขวามือมีปุ่มกดหรือมีแผงแป้นนิ้ว ด้านซ้ายมือมีปุ่มกดบรรเลงเสียงต่ำและเสียงประสาน
* หีบเพลงปาก (harmonica หรือ mouth organ), เครื่องดนตรีประเภทเครื่องลม ใช้ปากเป่า ลักษณะแบนยาว ประกอบด้วยลิ้นเสียงสองแถว แถวหนึ่งดังเมื่อเป่าลมออก อีกแถวหนึ่งดังเมื่อดูดลมเข้า
วงศ์ปลาแพะ (ปลาทะเล)

**วงศ์ปลาแพะ** หรือ **วงศ์ปลาหนวดฤๅษี** (Mullidae) เป็นวงศ์ของปลาทะเลและปลาน้ำกร่อยกระดูกแข็ง ในอันดับปลากะพง (Perciformes) ใช้ชื่อวิทยาศาสตร์ว่า Mullidae

มีรูปร่างโดยรวม คือ มีเกล็ดขนาดใหญ่มีลักษณะเป็นแบบสากเล็กน้อย ส่วนหัวมีเกล็ด ครีบหลังมีสองตอน ตอนแรกมีก้านครีบแข็ง 6-8 ก้าน ครีบ มีครีบหางแบบเว้าลึก ใต้คางมีหนวด 1 คู่ ที่ไวต่อความรู้สึก ใช้สำหรับคุ้ยเขี่ยหาอาหารตามหน้าดิน เช่น พื้นทราย ซึ่งดูแล้วเหมือนหนวดเคราของแพะ อันเป็นที่มาของชื่อ

พบกระจายพันธุ์ในชายฝั่งและแนวปะการังเขตร้อนและเขตอบอุ่น ทั้งมหาสมุทรแปซิฟิก, แอตแลนติก, ทะเลเมดิเตอร์เรเนียน และมหาสมุทรอินเดีย โดยอยู่รวมกันเป็นฝูง

แบ่งออกได้เป็น 6 สกุล (ดูในตาราง) ประมาณ 55 ชนิด ในน่านน้ำไทยพบได้หลายชนิด อาทิ ปลาแพะเหลืองทอง (*Parupeneus heptacanthus*), ปลาแพะลาย (*Upeneus tragula*), ปลาแพะเหลือง (*U. sulphureus*), ปลาแพะขนุน (*Mulloidichthys flavolineatus*) เป็นต้น

## อ้างอิง

## แหล่งข้อมูลอื่น
* ข้อมูลเพิ่มเติมจาก Fishbase.org 

หมวดหมู่:ปลาที่พบในประเทศไทย
หมวดหมู่:ปลาแอฟริกา
หมวดหมู่:ปลาที่พบในประเทศอินเดีย
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:อันดับปลากะพง
หมวดหมู่:วงศ์ปลาแพะ (ปลาทะเล)
ปลากระโทงร่ม

thumb|ครีบหลังอันใหญ่เป็นเอกลักษณ์
**ปลากระโทงร่ม** หรือ **ปลากระโทงแทงร่ม** ()

เป็นปลากระโทงที่มีขนาดใหญ่ชนิดหนึ่ง ในสกุล *Istiophorus*

มีรูปร่างยาวเรียว ลำตัวแบนข้าง ส่วนของสันหลังมีกล้ามเนื้อหนา หัวค่อนข้างโต ปากกว้าง จะงอยปากเรียวยาวและแหลม  มีครีบกระโดงหลังสูงใหญ่เวลาแผ่กว้างจะมีลักษณะคล้ายใบเรือ ซึ่งใหญ่กว่าปลากระโทงสกุลอื่น ครีบอกมีขนาดเล็ก ครีบท้องเรียวยาวเหมือนแถบริบบิ้น ครีบก้นแยกเป็นสองอันเล็ก ๆ อันที่สองอยู่ตรงข้ามครีบหลังซึ่งมีขนาดใกล้เคียงกัน สีของลำตัวด้านหลังเป็นสีน้ำเงินเข้มปนดำข้างตัวสีน้ำเงินอ่อนกว่าด้านหลัง ท้องสีขาวเงินมีลายเป็นเส้นประพาดจากด้านหลังลงไปถึงท้อง ครีบทุกครีบมีสีดำ 

มีความยาวได้ถึง 3.5 เมตร น้ำหนักตัวประมาณ 100-125 กิโลกรัม

กระจายพันธุ์อยู่ทั่วไปในทะเลเปิดของมหาสมุทรต่าง ๆ ทั้ง มหาสมุทรแปซิฟิก, มหาสมุทรแอตแลนติก, มหาสมุทรอินเดีย ในน่านน้ำไทยพบได้ทั้งฝั่งอ่าวไทยและทะเลอันดามัน เป็นปลาที่มีความปราดเปรียวว่องไวมาก โดยสามารถว่ายน้ำได้เร็วถึง 110 กิโลเมตรต่อชั่วโมง เนื่องจากเป็นปลาที่มีกล้ามเนื้อแข็งแรงมาก ข้อต่อของกระดูกและครีบต่าง ๆ ที่ช่วยในการเคลื่อนไหวได้เป็นอย่างดี มีการอพยพย้ายถิ่นไปตามกระแสน้ำ

ลูกปลาวัยอ่อนเมื่อฟักออกมาจากไข่มีขนาดเพียง 3 มิลลิเมตรเท่านั้น และจะมีขนาดเหมือนตัวเต็มวัยเมื่อมีความยาวได้ 20 เซนติเมตร ปลาวัยอ่อนจะอาศัยหากินตามผิวน้ำที่ไม่ไกลจากฝั่งมากนัก และบางครั้งอาจเข้าไปหากินใกล้ชายฝั่งหรือใกล้กับเกาะ โดยใช้จะงอยปากที่แหลมยาวและครีบหลังที่ใหญ่ไล่ต้อน ซึ่งอาหารที่ชื่นชอบ คือ ปลาขนาดเล็กและหมึก เมื่อจะล่าเหยื่อ โดยเฉพาะปลาแมกเคอเรล จะเปลี่ยนสีลำตัวเป็นสีฟ้าหรือสีน้ำเงิน เนื่องจากสายตาของปลาแมกเคอเรลไวต่อแสงสีฟ้าหรือสีน้ำเงินมาก รวมทั้งสามารถมองเห็นแสงอัลตราไวโอเลตด้วย การเปลี่ยนเป็นสีฟ้าจะทำให้ปลาแมกเคอเรลสับสน 

ปลากระโทงร่ม เป็นปลาที่เป็นทื่นิยมอย่างมากในการตกเป็นเกมกีฬา ด้วยเป็นปลาที่สู้กับเบ็ดและต้องใช้พละกำลังและเวลาอย่างมากในการตก

## การจำแนก
เดิมเคยถูกให้มีเพียงชนิดเดียว แต่ปัจจุบันแบ่งออกเป็น 2 ชนิด โดยไม่มีความแตกต่างกันทางดีเอ็นเอหรือสัณฐาน
*ปลากระโทงร่มแอตแลนติก (*Istiophorus albicans*)
*ปลากระโทงร่มอินโด-แปซิฟิก (*Istiophorus platypterus*) 

## อ้างอิง

## แหล่งข้อมูลอื่น

หมวดหมู่:วงศ์ปลาปากนก
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
หมวดหมู่:ปลาแอฟริกา
หมวดหมู่:ปลาทวีปอเมริกาใต้
หมวดหมู่:ปลาที่พบในประเทศจีน
วงศ์ปลาหางแข็ง

**วงศ์ปลาหางแข็ง** () เป็นวงศ์ของปลาทะเลกระดูกแข็งวงศ์หนึ่ง ในอันดับปลากะพง (Perciformes) ใช้ชื่อวงศ์ว่า Carangidae

มีรูปร่างลำตัวสั้นหรือค่อนข้างสั้น คอดหางเรียว มีเกล็ดขนาดเล็กแบบราบเรียบ เส้นข้างลำตัวสมบูรณ์ มีเกล็ดแปรรูปขนาดใหญ่ที่บริเวณเส้นข้างลำตัว โดยเฉพาะบริเวณข้อหางเสมือนเกราะ อันเป็นที่มาของชื่อเรียก ส่วนหน้าโค้งงอ ส่วนท้ายอาจมีหรือไม่มีสันกระดูกแข็ง ส่วนใหญ่มีซี่กรองเหงือกยาวเรียวครีบหลังมีสองตอนแยกจากกัน ครีบแรกมีเงี่ยงไม่แข็ง บริเวณหน้าครีบก้นมีก้านครีบแข็ง 2 อัน แยกออกมาจากครีบก้น ซึ่งสามารถพับได้ ครีบอกยาวเรียวโค้งแบบรูปเคียว ครีบหางเว้าลึกแบบส้อม 

พบกระจายพันธุ์ในมหาสมุทรแปซิฟิก, แอตแลนติก และมหาสมุทรอินเดีย ปลาขนาดเล็กจะอาศัยอยู่ใกล้ชายฝั่ง หรือตามแหล่งน้ำจืดหรือน้ำกร่อยใกล้ทะเล เช่น ปากแม่น้ำ, ชะวากทะเล  เป็นปลากินเนื้อเป็นอาหาร มีพฤติกรรมอยู่เป็นฝูงขนาดใหญ่ มีขนาดโดยเฉลี่ยประมาณ 25-100 เซนติเมตร ชนิดที่มีขนาดใหญ่ที่สุด คือ 2 เมตร

แบ่งออกเป็น 30 สกุล ประมาณ 151 ชนิด

จัดเป็นปลาเศรษฐกิจที่มีความสำคัญอย่างมากวงศ์หนึ่ง โดยมีการนำไปบริโภคทั้งสด และแปรรูปเป็น ปลากระป๋อง (โดยเฉพาะใช้แทนปลาในวงศ์ปลาหลังเขียว (Clupeidae), ปลาเค็ม เป็นต้น 

ในน่านน้ำไทย มีหลายชนิด โดยชนิดที่สำคัญ ๆ และเป็นที่รู้จักกันดี ได้แก่ ปลาสำลี (*Seriolina nigrofasciata*), ปลาหางแข็ง (*Megalaspis cordyla*), ปลาหางแข็งบั้ง (*Atule mate*), ปลาข้างเหลือง (*Selaroides leptolepis*), ปลากะมง (*Caranx* sp.), ปลาโฉมงาม (*Alectis* sp.) และปลาจะละเม็ดดำ (*Parastromateus niger*) เป็นต้น 

## อ้างอิง

## แหล่งข้อมูลอื่น
* จาก Fishbase.org 

หมวดหมู่:อันดับปลากะพง
หมวดหมู่:ปลาเศรษฐกิจ
หมวดหมู่:ปลาน้ำเค็ม
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:วงศ์ปลาหางแข็ง
โชลา อเมโอบี

**ฟูลูวาโชลา โชลา อเมโอบี** (เกิดวันที่ 12 ตุลาคม ค.ศ. 1981 ที่เมืองซาเรีย ประเทศไนจีเรีย) เป็นอดีตนักฟุตบอลชาวไนจีเรีย ตำแหน่งกองหน้า เคยเล่นในระดับพรีเมียร์ลีกให้กับนิวคาสเซิล ยูไนเต็ด อย่างยาวนานถึง 14 ฤดูกาล

## อ้างอิง

หมวดหมู่:นักฟุตบอลชาวไนจีเรีย
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นในพรีเมียร์ลีก
หมวดหมู่:กองหน้าฟุตบอลชาย
หมวดหมู่:ผู้เล่นในฟุตบอลโลก 2014
หมวดหมู่:บุคคลจากรัฐคาดูนา
หมวดหมู่:นักฟุตบอลทีมชาติไนจีเรีย
หมวดหมู่:นักฟุตบอลชายชาวอังกฤษที่ค้าแข้งในต่างประเทศ
หมวดหมู่:นักฟุตบอลชาวไนจีเรียที่ค้าแข้งในต่างประเทศ
ติม กรึล

**ตีโมตี ไมเกิล กรึล** (; เกิด 3 เมษายน ค.ศ. 1988) เป็นนักฟุตบอลชาวดัตช์ เล่นในตำแหน่งผู้รักษาประตู

ในฟุตบอลโลก 2014 รอบ 8 ทีมสุดท้าย นัดที่เนเธอร์แลนด์พบกับคอสตาริกา ภายในเวลา 90 นาที และทดเวลาพิเศษออกไปรวมเป็น 120 นาที ไม่มีทีมไหนที่สามารถทำประตูได้ ก่อนหมดเวลาพิเศษ ลูวี ฟัน คาล ผู้จัดการทีมเนเธอร์แลนด์ ได้ตัดสินใจเปลี่ยนตัวผู้รักษาประตูจากยัสเปอร์ ซิลเลิสเซิน ผู้รักษาประตูมือหนึ่งซึ่งทำหน้าที่มาตลอด 120 นาที ออก แล้วให้กรึลลงไปทำหน้าที่แทนเพื่อที่จะตัดสินกันที่การดวลลูกจุดโทษโดยเฉพาะ เนื่องจากซิลเลสเซินประสบการณ์ยังน้อยและรูปร่างเล็กกว่า ทั้งที่กรึลมีประสบการณ์การเล่นให้กับทีมชาติเพียงแค่ 5 ครั้งเท่านั้น และผลปรากฏว่าเนเธอร์แลนด์เป็นฝ่ายเอาชนะไปได้ 4-3 ประตู ซึ่งกรึลสามารถที่จะปัดลูกจุดโทษของทางฝ่ายคอสตาริกาได้ถึง 2 ลูก

ในพรีเมียร์ลีกฤดูกาล 2015–16 นัดที่ 3 ของฤดูกาล ที่นิวคาสเซิลยูไนเต็ดเป็นฝ่ายบุกไปเยือนแมนเชสเตอร์ยูไนเต็ดที่สนามโอลด์แทรฟฟอร์ด ก่อนหน้านั้นแมนเชสเตอร์ยูไนเต็ดชนะติดต่อมาแล้ว 2 นัด ผลการแข่งขันปรากฏว่าเสมอกันไป 0-0 ประตู โดยกรึลเล่นได้อย่างโดดเด่นสามารถป้องกันลูกยิงของผู้เล่นแมนเชสเตอร์ยูไนเต็ดได้หลายต่อหลายครั้ง

แต่หลังจากนั้นไม่นาน ในฟุตบอลยูโร 2016 รอบคัดเลือก กรึลได้ลงเล่นให้กับทีมชาติ และได้รับบาดเจ็บที่เอ็นหัวเข่า ทำให้ต้องหยุดพักรักษาตัวตลอดทั้งฤดูกาล

## อ้างอิง
*http://www.goal.com/en/people/netherlands/13758/tim-krul 

## แหล่งข้อมูลอื่น
* 

หมวดหมู่:นักฟุตบอลชาวดัตช์
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ผู้เล่นสโมสรฟุตบอลนอริชซิตี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:บุคคลจากเดอะเฮก
หมวดหมู่:ผู้รักษาประตูฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
ลีออน เบสต์

**ลีออน จูเลียน เบรนดัน เบสต์** (เกิด 19 กันยายน ค.ศ. 1986 ที่นอตทิงแฮม ประเทศอังกฤษ) เป็นนักฟุตบอลชาวไอริช ตำแหน่งกองหน้า

## อ้างอิง

หมวดหมู่:นักฟุตบอลชาวไอริช
หมวดหมู่:ผู้เล่นสโมสรฟุตบอลควีนส์พาร์กเรนเจอส์
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:บุคคลจากนอตทิงแฮม
หมวดหมู่:กองหน้าฟุตบอล
หมวดหมู่:นักฟุตบอลทีมชาติสาธารณรัฐไอร์แลนด์
ปลากระโทงดาบ

**ปลากระโทงดาบ** หรือ  **ปลากระโทงแทงดาบ** (; ) เป็นปลาทะเลกระดูกแข็งชนิดหนึ่ง ในวงศ์ Xiphiidae

จัดเป็นเพียงชนิดเดียวและสกุลเดียวเท่านั้น ที่อยู่ในวงศ์นี้

มีลักษณะทั่วไปคล้ายกับปลากระโทงร่ม (Istiophoridae) ต่างกันที่จะงอยปากที่ยื่นยาวออกไปมีลักษณะแบนลง  เมื่อโตเต็มวัยไม่มีเกล็ดหุ้มตัว ไม่พบครีบท้อง ในปากไม่มีฟัน (มีฟันแต่เฉพาะยามเป็นปลาวัยอ่อน ซึ่งฟันมีความกริบเหมือนมีดโกน และจะหลุดออกเมื่อโตขึ้น) บริเวณด้านข้างคอด หางมีสันนูนเพียงข้างละสันเดียว  

มีขนาดตัวยาวได้ถึง 4.5 เมตร พบกระจายพันธุ์ไปในมหาสมุทรเขตร้อนและเขตอบอุ่นทั่วโลก สามารถที่จะดำน้ำได้ถึง 550 เมตร กินปลาขนาดเล็กทั่วไป สามารถว่ายน้ำได้เร็วถึง 50 ไมล์/ชั่วโมง จัดเป็นปลาที่ดุร้ายก้าวร้าวชนิดหนึ่ง มีรายงานโจมตีปลาฉลามหรือเต่าทะเล โดยพบชิ้นส่วนของจะงอยปากติดกับสิ่งที่แทง รวมถึงแม้แต่เรือดำน้ำขนาดเล็กเพื่อการวิจัยทางวิทยาศาสตร์ด้วย ก็เคยถูกปลากระโทงดาบโจมตี จนตัวปลาติดกับเรือจนตาย และเมื่อขึ้นสู่ผิวน้ำ ลูกเรือก็ได้กินปลาตัวนั้นเป็นอาหาร

นิยมตกเป็นเกมกีฬา และเป็นปลาเศรษฐกิจของประเทศในซีกโลกตะวันตก

โดยชื่อทางวิทยาศาสตร์นั้น ได้มาจากภาษากรีก ξίφος หมายถึง "ดาบ, และภาษาละติน gladius หมายถึง "ดาบ" เช่นกัน

## ดูเพิ่ม
*วงศ์ปลากระโทง

## อ้างอิง

## อ่านเพิ่มเติม
* 

## แหล่งข้อมูลอื่น

* Swordfish, Seafood Watch, Monterey Bay Aquarium
* FDA Consumer:Mercury In Fish:Cause For Concern?

หมวดหมู่:อันดับย่อยปลากระโทง
หมวดหมู่:ปลาน้ำเค็ม
หมวดหมู่:ปลาเศรษฐกิจ
หมวดหมู่:อาหารทะเล
หมวดหมู่:ปลาชนิดเดียว
ซง จี-อึน

**ซง จี-อึน** (; ; เกิด 5 พฤษภาคม ค.ศ. 1990) เป็นที่รู้จักกันในชื่อ **จีอึน** เป็นนักร้องและนักแสดงชาวเกาหลีใต้ เธอเป็นที่รู้จักในฐานะสมาชิกวงเกิร์ลกรุ๊ปเกาหลีใต้ ซีเครต ในฐานะนักร้องหลักของกลุ่ม นอกจากนี้ เธอยังมีผลงานเดี่ยวในเกาหลีใต้ด้วยการเปิดตัวซิงเกิลที่ชื่อ "เยสเตอร์เดย์" และมีส่วนร่วมในซาวด์แทรคต่าง ๆ ในปี ค.ศ. 2011 เธอยังได้เปิดตัวซิงเกิลชุดที่สองของเธอในชื่อ "โกอิงเคซี" ร่วมกับ บัง ยง-กุก ซึ่งสามารถขึ้นอันดับหนึ่งบนแกออนชาร์ตด้วยยอดขาย 1,581,465 ชุดในเกาหลีใต้ ปัจจุบันเธอเซ็นสัญญาร่วมงานกับทีเอสเอ็นเตอร์เทนเมนต์

## ประวัติ
ซง จี-อึน เกิดเมื่อวันที่ 5 พฤษภาคม ค.ศ. 1990 ในเกาหลีใต้ เธอเป็นบุตรเพียงคนเดียวที่มีความสนใจในดนตรีเมื่อเธอยังเด็ก ซงได้รับการออดิชันในสังกัดเจวายพีเอนเตอร์เทนเมนท์ตั้งแต่ช่วงแรก ในขณะที่อยู่ในสังกัดเจวายพีเอนเตอร์เทนเมนท์ เธอได้ร้องเพลงซาวด์แทรคจากละครโทรทัศน์เกาหลีในช่วงปี ค.ศ. 2007 และ 2008 ภายใต้สังกัดเจวายพีเอนเตอร์เทนเมนท์ เธอเคยได้รับการเปิดตัวในฐานะวงเกิร์ลกรุ๊ปร่วมกับ ฮโยริน จากซิสตาร์ และ มิน จากมิสเอ แต่แล้วก็ไม่ได้เปิดตัว ในภายหลังซงได้ย้ายออกจากเจวายพีเอนเตอร์เทนเมนท์ แล้วเข้าร่วมกับสังกัดทีเอสเอนเตอร์เทนเมนท์แทน ซึ่งในท้ายที่สุด เธอก็ได้เปิดตัวในฐานะส่วนหนึ่งของเกิร์ลกรุ๊ปที่ชื่อ ซีเครต

## อาชีพ
### ซีเครต
ในเดือนกันยายน ค.ศ. 2009 ทีเอสเอนเตอร์เทนเมนท์ได้ประกาศเปิดตัวสมาชิกกลุ่มสี่สาวในเดือนตุลาคม ค.ศ. 2009 โดยมีซงพร้อมด้วย ฮัน ซองฮวา, จอง ฮานา และ ช็อน ฮโย-ซ็อง เปิดตัวในชื่อวง ซีเครต ซึ่งก่อนที่พวกเธอจะได้เปิดตัวนี้ ได้มีการแสดงเอกสารที่ใช้ชื่อ "ซีเครทสตอรี" ซึ่งได้เปลี่ยนแปลงภายหลังจากการเปิดตัวครั้งแรกของพวกเธอ และพวกเธอได้เปิดตัวซิงเกิลชุด "ไอวอนท์ยูแบ็ค" ในเดือนตุลาคม ค.ศ. 2009

### งานเดี่ยว
เมื่อวันที่ 11 เมษายน ค.ศ. 2011 ซงได้มีส่วนร่วมในการเปิดสนาม *โคเรียเบสบอลออร์แกไนเซชั่น ครั้งที่ 30* ร่วมกับ ฮโยซ็อง และในวันที่ 11 พฤษภาคม ค.ศ. 2011 ได้มีรายงานว่า ซงจะเข้าร่วมในรายการ "อิมมอร์ทัลซอง 2" ของทางช่องเคบีเอส ภายหลังจากเข้าร่วมรายการไปสี่ตอน ซงได้รับการจัดออกจากรายการ *อิมมอร์ทัลซอง 2* เนื่องจากตารางเวลาขัดแย้งกัน

ในเดือนมกราคม ค.ศ. 2012 เธอได้ร้องเพลงธีม "อิทโคลด์" จากละครชุด เทคแคร์ออฟอัส, กัปตัน

## ผลงานดนตรี
### อีพี

### อัลบั้มเดี่ยว

### ซิงเกิล
#### นักร้องนำ

#### นักร้องรับเชิญ

### แขกรับเชิญ

### มิวสิกวิดีโอ

## ผลงานการแสดง
### ละครโทรทัศน์

### รายการทางโทรทัศน์

### พิธีกร

## อ้างอิง




หมวดหมู่:บุคคลจากโซล
หมวดหมู่:นักร้องเคป็อป
หมวดหมู่:ไอดอลหญิงชาวเกาหลีใต้
หมวดหมู่:ศิลปินสังกัดทีเอสเอนเตอร์เทนเมนต์
หมวดหมู่:สมาชิกของซีเครต
หมวดหมู่:นักร้องป็อปหญิงชาวเกาหลีใต้
หมวดหมู่:นักแสดงหญิงจากโซล
สละ (ปาล์ม)

**สละ** (; ) เป็นพืชในวงศ์ปาล์มและอยู่ในสกุลเดียวกับระกำ ลักษณะต้นเป็นทรงพุ่มคล้ายระกำ มีหนามแหลมแข็ง ออกตามก้านใบ ดอกแยกเพศ สีน้ำตาล แต่เกสรตัวผู้ของสละมักไม่แข็งแรง ผสมติดน้อย เกษตรกรจึงนิยมเอาเกสรตัวผู้ของระกำมาผสม  สละออกผลเป็นทะลายเรียก "คาน" ในแต่ละคานมีทะลายย่อยเรียก "กระปุก"  ลักษณะผลของสละเป็นทรงยาวรี ผลอ่อนสีน้ำตาล เปลือกเป็นเกล็ดซ้อนกัน ผลแก่กลายเป็นสีแดงอมน้ำตาล บนผลมีขนแข็ง สั้น คล้ายหนาม ลักษณะของผลสละที่ต่างจากผลระกำคือมีเมล็ดเล็กกว่า สีเมล็ดเป็นสีน้ำตาลเข้มกว่า เนื้อสละเป็นสีเหลืองอ่อน ส่วนเนื้อระกำเป็นสีเหลืองอมส้ม สละมีกลิ่นหอมที่เป็นเอกลักษณ์ 

## พันธุ์สละ
[thumb|left|180px|ป่าสละใน Bogor [ชวาตะวันตก]]
thumb|left|180px|ผลอ่อนของสละ

### ประเทศไทย
สละที่มีการปลูกเป็นการค้าในประเทศไทยมีหลายพันธุ์ เช่น 
* พันธุ์เนินวง ผลหัวท้ายเรียว สีส้มอมน้ำตาล หนามยาว ผลดิบฝาดเปรี้ยว ผลสุก หวานหอม เมล็ดเล็ก
* พันธุ์หม้อ ผลยาว ปลายแหลมเป็นจะงอย เปลือกสีแดงเข้ม 
* พันธุ์สุมาลี ทรงต้นคล้ายระกำ ผลป้อมสั้น เนื้อเป็นสีส้มคล้ายระกำ 

### ประเทศอินโดนีเซีย
thumb|สละปนโดะห์ในอินโดนีเซีย
สละเป็นพืชพื้นเมืองของอินโดนีเซียและมีการปลูกทั่วประเทศ มีพันธุ์ที่หลากหลายถึง 30 พันธุ์ พันธุ์ที่นิยมมากที่สุดคือ สละปนโดะห์ (*salak pondoh*) จาก จังหวัดยอร์กยาการ์ตา และสละบาหลี (*salak Bali*) จากเกาะบาหลี 
* สละปนโดะห์ เป็นผลไม้ที่สำคัญในจังหวัดยอร์กยาการ์ตา ในช่วง พ.ศ. 2537 - 2542 เคยผลิตได้ถึง 28,666 ตัน สละพันธุ์นี้เป็นที่นิยมบริโภคในอินโดนีเซีย เพราะมีกลิ่นหอมและรสหวาน แบ่งย่อยได้อีกเป็น *pondoh super*, *pondoh hitam* (ปนโดะห์ดำ), และ *pondoh gading*(ปนโดะห์เหลือง) 
* สละบาหลี เป็นพันธุ์ที่พบมากในบาหลี และเป็นที่นิยมในกลุ่มคนพื้นเมืองและนักท่องเที่ยว รสอมเปรี้ยว เนื้อเยอะ พันธุ์ย่อยที่มีราคาแพงที่สุดเรียก *gula pasir* (น้ำตาลทราย)เป็นพันธุ์ที่ผลเล็กสุดและหวานสุด 

## การใช้ประโยชน์
สละนิยมกินเป็นผลไม้สด ทำน้ำผลไม้ หรือนำไปสกัดกลิ่นเพื่อใช้แต่งกลิ่นอาหาร ในอินโดนีเซีย นิยมนำสละบาหลีไปทำเป็นน้ำผลไม้ หรือทำไวน์  

## อ้างอิง

## แหล่งข้อมูลอื่น

* 
หมวดหมู่:ผลไม้
หมวดหมู่:สกุลสละ
สกุลสละ

***Salacca*** เป็นสกุลของวงศ์ปาล์มมีสมาชิก 20 สปีชีส์ ที่เป็นพืชพื้นเมืองในอินโดนีเซียและบริเวณใกล้เคียง ใบยาว 6–8 เมตร แผ่นใบแบ่งเป็นแผ่นใบย่อย ยกเว้น *S. magnifica*, ที่ไม่แบ่งย่อยอีก ผลเกิดเป็นกลุ่มที่โคนต้น หลายสปีชีส์กินได้ สละ (*S. zalacca*) เป็นสปีชีส์ที่ได้รับความนิยมมากที่สุด ผิวของพืชในสกุลนี้มีลักษณะพิเศษคือมีลักษณะคล้ายหนังงู
thumb|left|ผลระกำในประเทศไทย
หมวดหมู่:สกุลสละ
รัฐธรรมนูญแห่งราชอาณาจักรไทย พุทธศักราช 2517

**รัฐธรรมนูญแห่งราชอาณาจักรไทย พุทธศักราช 2517** รัฐธรรมนูญฉบับที่ 10 ของประเทศไทย ใช้แทน ธรรมนูญการปกครองราชอาณาจักร พุทธศักราช 2515 ซึ่งใช้บังคับอยู่ก่อนหน้านั้น ร่างโดยคณะกรรมการร่างรัฐธรรมนูญภายหลังจากจอมพลถนอม กิตติขจร ได้ประกาศลาออกจากตำแหน่งนายกรัฐมนตรีจากเหตุการณ์ 14 ตุลา เมื่อปี พ.ศ. 2516 โดย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ลงพระปรมาภิไธยประกาศใช้เป็นรัฐธรรมนูญเมื่อวันที่ 7 ตุลาคม พ.ศ. 2517 โดยมี หม่อมราชวงศ์คึกฤทธิ์ ปราโมช ในฐานะประธานสภานิติบัญญัติแห่งชาติ เป็นผู้ลงนามรับสนองพระบรมราชโองการ

แต่หลังจากบังคับใช้ได้เกือบ 2 ปีรัฐธรรมนูญฉบับนี้ก็ถูกยกเลิกโดยประกาศของ คณะปฏิรูปการปกครองแผ่นดิน ซึ่งมี พลเรือเอกสงัด ชลออยู่ เป็นหัวหน้าคณะเมื่อวันพุธที่ 6 ตุลาคม พ.ศ. 2519

## สาระสำคัญ

หมวดหมู่:รัฐธรรมนูญแห่งราชอาณาจักรไทย
แวนแฮเลน

**แวนแฮเลน** () เป็นวงฮาร์ดร็อคของสหรัฐอเมริกา ก่อตั้งที่เมืองแพซาดีนา รัฐแคลิฟอร์เนีย ในปีค.ศ. 1972 ในชื่อเจเนซิส (Genesis) ก่อนจะเปลี่ยนชื่อวงเป็นแวนเฮเลนในปี ค.ศ. 1974 สมาชิกชุดที่เป็นที่รู้จักดีของวงระหว่าง ค.ศ. 1974–1985 ได้แก่ เดวิด ลี ร็อธ (ร้องนำ), เอ็ดดี แวน แฮเลน (กีตาร์), ไมเคิล แอนโทนี (กีตาร์เบส) และอเล็กซ์ แวน แฮเลน (กลอง) แวนแฮเลนถือเป็นวงดนตรีที่ประสบความสำเร็จอย่างสูง โดยพวกเขาได้รับเลือกเข้าหอเกียรติยศร็อกแอนด์โรลในปี ค.ศ. 2007 ข้อมูล ณ เดือนมีนาคม ค.ศ. 2019 แวนแฮเลนอยู่ในอันดับที่ 20 ของศิลปินที่มียอดขายสูงที่สุดในสหรัฐจากการจัดอันดับของสมาคมผู้ประกอบกิจการเพลงของสหรัฐอเมริกา (RIAA) แวนแฮเลนมียอดขายกว่า 56 ล้านอัลบั้มในสหรัฐ และมากกว่า 80 ล้านอัลบั้มทั่วโลก นอกจากนี้ยังเป็นหนึ่งใน 5 วงร็อคที่มี 2 อัลบั้มที่ทำยอดขายมากกว่า 10 ล้านชุดในสหรัฐ (ข้อมูล ณ ค.ศ. 2007) วีเอชวันจัดให้แวนแฮเลนอยู่ในอันดับที่ 7 ของ 100 สุดยอดศิลปินฮาร์ดร็อกที่ดีที่สุดตลอดกาล

## สมาชิกของวง
### สมาชิกปัจจุบัน
*Alex Van Halen&nbsp;– กลอง (1972–2020)
*David Lee Roth&nbsp;– ร้องนำ (1974–1985, 1996, 2006–2020)
*Wolfgang Van Halen&nbsp;– กีตาร์เบส, ร้องประสาน (2006–2020)

### อดีตสมาชิก
*Eddie Van Halen&nbsp;– กีตาร์, คีย์บอร์ด, ร้องประสาน (1972–2020)
*Mark Stone&nbsp;– กีตาร์เบส, ร้องประสาน (1972–1974)
*Michael Anthony&nbsp;– กีตาร์เบส, ร้องประสาน (1974–2006)
*Sammy Hagar&nbsp;– ร้องนำ, กีตาร์ (1985–1996, 2003–2005)
*Gary Cherone&nbsp;– ร้องนำ (1996–1999)

### Timeline

## อัลบั้ม
**[[Van Halen (album)|Van Halen]]* (1978)
**[[Van Halen II]]* (1979)
**[[Women and Children First (album)|Women and Children First]]* (1980)
**[[Fair Warning (Van Halen album)|Fair Warning]]* (1981)
**[[Diver Down]]* (1982)
**[[1984 (Van Halen album)|1984]]* (1984)
**[[5150 (album)|5150]]* (1986)
**[[OU812]]* (1988)
**[[For Unlawful Carnal Knowledge]]* (1991)
**[[Balance (Van Halen album)|Balance]]* (1995)
**[[Van Halen III]]* (1998)
**[[A Different Kind of Truth]]* (2012)

## อ้างอิง

หมวดหมู่:กลุ่มดนตรีฮาร์ดร็อกสัญชาติอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:วงกลุ่มสี่สัญชาติอเมริกัน
หมวดหมู่:กลุ่มดนตรีจากรัฐแคลิฟอร์เนีย
หมวดหมู่:กลุ่มดนตรีที่ก่อตั้งในปี พ.ศ. 2515
หมวดหมู่:กลุ่มดนตรีที่ยุบเลิกในปี พ.ศ. 2563
วงศ์ปลาดาบ

**วงศ์ปลาดาบ** หรือ **วงศ์ปลาดาบเงิน** (; วงศ์: Trichiuridae) เป็นวงศ์ของปลากระดูกแข็งวงศ์หนึ่ง ใช้ชื่อวงศ์ว่า Trichiuridae อยู่ในอันดับปลากะพง (Perciformes)

มีลำตัวเพรียวยาวเหมือนปลาไหล ด้านข้างแบนมาก ส่วนหัวแหลมลาดต่ำไปข้างหน้า ปากล่างยื่น มีฟันคมแข็งแรงเห็นได้ชัดเจน ลำตัวเรียวแหลมเป็นเส้นไปทางหาง แต่ไม่มีครีบหาง ครีบหลังยาวเกือบตลอดแนวสันหลังยกเว้นใกล้หัว ครีบก้นเป็นเพียงแถวของหนามแข็งขนาดเล็กโผล่จากสันท้องไม่มี ครีบท้อง หรือมีแต่เล็กมาก ไม่มีเกล็ด ผิวหนังมีสีเงินหรือสีเทา

พบกระจายพันธุ์ในทะเลแถบชายฝั่ง และพบอาจได้บริเวณปากแม่น้ำ

มีทั้งหมด 10 สกุล ประมาณ 40 ชนิด แบ่งออกได้เป็น 3 วงศ์ย่อย โดยชนิดที่พบได้บ่อย เช่น ปลาดาบเงินใหญ่ (*Trichiurus lepturus*) 

เป็นปลาเศรษฐกิจจำพวกหนึ่ง สามารถนำมาใช้บริโภคได้ทั้งบริโภคสดและแปรรูปเช่น ทำเป็นลูกชิ้นปลา, ปลาเค็ม, ปลาแห้ง เป็นต้น

โดยคำว่า Trichiuridae นั้นมาจากภาษากรีกคำว่า thrix หมายถึง "เส้นผม" บวกกับคำว่า oura หมายถึง "หาง"

## อ้างอิง

## แหล่งข้อมูลอื่น
* Family Trichiuridae - Cutlassfishes จาก Fishbase.org 

หมวดหมู่:อันดับปลากะพง
หมวดหมู่:ปลาเศรษฐกิจ
หมวดหมู่:ปลาน้ำเค็ม
หมวดหมู่:ปลาน้ำกร่อย
มาเรียม อับดุล อาซิซ

ท่านผู้หญิง**มาเรียม อับดุล อาซิซ** () หรือพระอิสริยยศเดิมว่า **พระมเหสีเป็งงีรัน อิสตรี ฮัจญะห์ มาเรียม** () อดีตพนักงานต้อนรับสายการบินรอยัลบรูไนแอร์ไลน์ และอดีตพระมเหสีในสุลต่านฮัสซานัล บลกียะฮ์ หลังจากการหย่าทำให้เธอต้องถูกถอดจากอิสริยยศ และเครื่องราชอิสริยาภรณ์ทั้งหมด

## ประวัติ
เธอเป็นชาวบรูไนที่มีเชื้อสายบรูไนครึ่งหนึ่ง มีเชื้อสายญี่ปุ่น และอังกฤษอย่างละหนึ่งในสี่จากทางบิดา (บางแห่งว่ามิใช่อังกฤษหากแต่เป็นสกอต) มีชื่อแรกเกิดว่า **มาเรียม เบลล์** () บิดาชื่อฮัจญีอาวัง อับดุล อาซิซ () หรือ เจมส์ เบลล์ () ส่วนมารดาชื่อเจ้าหญิงราชีดา () ภรรยาคนที่สอง

ก่อนการอภิเษกสมรสเธอเคยทำงานเป็นพนักงานต้อนรับบนเครื่องบินมาก่อน จนได้พบกับองค์สุลต่าน ซึ่งได้ตกหลุมรักเธอเนื่องจากหลงใหลในรูปลักษณ์อันแปลกใหม่ของเธอ เธอและสุลต่านได้อภิเษกสมรสกันในช่วงปี พ.ศ. 2525  ทั้งสองมีพระโอรส-ธิดาด้วยกัน 4 พระองค์ ได้แก่

# เจ้าชายอับดุล อาซิม (29 กรกฎาคม พ.ศ. 2525 – 24 ตุลาคม พ.ศ. 2563)
# เจ้าหญิงอาเซมะฮ์ (ประสูติ 26 กันยายน พ.ศ. 2527)
# เจ้าหญิงฟัดซิลละฮ์ (ประสูติ 23 สิงหาคม พ.ศ. 2528)
# เจ้าชายอับดุล มาตีน (ประสูติ 10 สิงหาคม พ.ศ. 2534)

แต่ในปี พ.ศ. 2546 สุลต่านได้หย่ากับเธอ ทั้งยังถอดพระอิสริยยศ และเครื่องราชอิสริยาภรณ์ออกทั้งหมด หลังจากการหย่าแม้เธอจะมีทรัพย์สินติดตัวอยู่จำนวนมาก แต่เธอกลับไร้ความสุข และเธอพยายามปรับตัวให้เข้ากับชีวิตอิสระอีกครั้ง จัสติส อันเดอร์ฮิลล์  ผู้พิพากษาคนก่อนได้กล่าวถึงนางว่า *"ภาพที่ปรากฏออกมา...จากผู้หญิงคนหนึ่งที่ใจกว้างและวางใจ กลับถูกแทนที่ด้วยความเหงา และกระหายมิตรภาพ"*

ปัจจุบันเธอใช้ชีวิตอยู่ในกรุงลอนดอน สหราชอาณาจักร มีบุตรบุญธรรมชื่อ อาฟีฟะฮ์ อับดุลละฮ์

## เครื่องราชอิสริยาภรณ์
* พ.ศ. 2545: 80px เครื่องราชอิสริยาภรณ์จุลจอมเกล้า ชั้นปฐมจุลจอมเกล้า (ป.จ.)

## ลำดับสาแหรก



## อ้างอิง

หมวดหมู่:ราชวงศ์บรูไน
หมวดหมู่:ชาวบรูไนเชื้อสายอังกฤษ
หมวดหมู่:ชาวบรูไนเชื้อสายญี่ปุ่น
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:พนักงานต้อนรับบนเครื่องบิน